**ԱՄՓՈՓԱԹԵՐԹ**

«**«Հայաստանի Հանրապետության Կոտայքի մարզի Աբովյան համայնքի տարածական պլանավորման փաստաթղթերի նախագիծը հաստատելու և ավագանու մի շարք որոշումներ ուժը կորցրած ճանաչելու մասին» Աբովյան համայնքի ավագանու որոշման նախագծի վերաբերյալ առաջարկությունների**

|  |  |
| --- | --- |
| ՀՀ արդարադատության նախարարություն | 06 օգոստոսի 2024թ. N 06/27.2/30895-2024 |
| Մուտք՝ 06 օգոստոսի 2024թ.Պ-1750 |
| «Հայաստանի Հանրապետության Կոտայքի մարզի Աբովյան համայնքի տարածական պլանավորման փաստաթղթերի նախագիծը հաստատելու և ավագանու մի շարք որոշումներ ուժը կորցրած ճանաչելու մասին» Աբովյան համայնքի ավագանու որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.Նախագծի 4-րդ կետով նախատեսվում է ուժը կորցրած ճանաչել մի շարք համայնքների ավագանու անհատական որոշումներ, այն դեպում, երբ «Նորմատիվ իրավական ակտերի մասին» օրենքի 36-րդ հոդվածի 5-րդ մասի համաձայն՝ *Նորմատիվ իրավական ակտի գործողության դադարեցումը այն ընդունած մարմինը կամ նրա իրավահաջորդը կամ համապատասխան լիազորություններով օժտված մարմինը կատարում է* ***նույն տեսակի կամ բնույթի նորմատիվ իրավական ակտով****:(…),* ուստի հաշվի առնելով ներկայացված Նախագծի բնույթը, գտնում ենք, որ Նախագծի 4-րդ կետով առաջարկվող կարգավորումները վերանայման կարիք ունեն: | **Ընդունվել է՝** Նախագծի վերնագիրը և տեքստը խմբագրվել է։ |
| Միևնույն ժամանակ Ձեր կողմից գրությամբ բարձրացված հարցի (ՀՀ կառավարության 09.08.2007թ. N 1036-Ն որոշումն ուժը կորցրած ճանաչելու վերաբերյալ) կապակցությամբ հայտնում ենք հետևյալը.«Քաղաքաշինության մասին» օրենքի 14.3 հոդվածի 1-ին մասի համաձայն՝ *Համայնքի վարչական սահմաններում քաղաքաշինական գործունեությունը կանոնակարգվում է սույն օրենքով և այլ օրենքներով պարտադիր մշակման ենթակա քաղաքաշինական ծրագրային (տարածական պլանավորման) երկու փաստաթղթերով` համայնքի (բնակավայրի)* ***գլխավոր հատակագծով և քաղաքաշինական գոտիավորման նախագծով,*** նույն հոդվածի 2-րդ մասի համաձայն՝ *Համայնքի (բնակավայրի) գլխավոր հատակագիծը (այսուհետ` գլխավոր հատակագիծ) համայնքի տարածական զարգացման հիմնադրույթներն ամրագրող ռազմավարական բնույթի փաստաթուղթ է, որը հիմնական (բազային) գոտիավորմամբ սահմանում է համայնքի վարչական սահմաններում քաղաքաշինական գործունեության օբյեկտ հանդիսացող* ***հողերի նպատակային և գործառնական նշանակությունը,******դրանց օգտագործման ռեժիմներն ու պարտադիր պահանջները,*** *ինչպես նաև տարածքների կառուցապատման առաջնահերթ, միջնաժամկետ և հեռանկարային փուլերը` քաղաքաշինական նպատակներով հողօգտագործումը կանոնակարգելու և արդյունավետ կառավարումն ապահովելու նպատակով:*Հողային օրենսգրքի 57-րդ հոդվածի 2-րդ մասի համաձայն՝*Տեղական ինքնակառավարման մարմինները հողամասերը տրամադրում են սույն օրենսգրքի 3-րդ հոդվածով սահմանված կարգով հաստատված* ***գլխավոր հատակագծերին, քաղաքաշինական գոտիավորման նախագծերին ու հողերի օգտագործման սխեմաներին համապատասխան:*** Վերոնշյալ օրենսդրական դրույթների ուսումնասիրությունից պարզ է դառնում, որ նոր տարածական պլանավորման փաստաթղթերը՝ Աբովյան քաղաքի (բնակավայրի) **գլխավոր հատակագիծը** ուժի մեջ մտնելուց հետո գործող գլխավոր հատակագիծը (ՀՀ կառավարության 2007 թվականի օգոստոսի 9-ի N 1036-Ն որոշմամբ) ուժը կորցրած ճանաչելու մասին որոշում չընդունելու դեպքում իրավական տեղեկատվական համակարգում կգործի միևնույն կարգավորման առարկա ունեցող երկու իրավական ակտ, որպիսի պայմաններում իրավակիրառ պրակտիկայում կարող են առաջանալ տարաբնույթ հակասություններ, կապված հողերի տրամադրման, դրանց նպատակային և գործառնական նշանակությունը որոշելու, կամ դրանց օգտագործման ռեժիմների հետ: | **Ընդունվել է ի գիտություն** |